Ríbezľa egrešová

Ríbezľa egrešová alebo egreš obyčajný (iné názvy pozri nižšie; lat. Ribes uva-crispa, Grossularia uva-crispa, staršie: Ribes grossularia; starší názov časti druhu: Grossularia reclinata resp. Ribes reclinatum) je druh kra z čeľade egrešovité. 

Je jedným z niekoľkých podobných druhov podrodu egreš (Grossularia), niekedy klasifikovaného ako samostatný rod. Podrod Grossularia sa líši od typických ríbezlí predovšetkým ostnatými stonkami a tým, že jeho kvety rastú po tri na jednej krátkej stonke, ale nie v strapcoch. Na konároch má tŕnisté výhonky.

Pôvodné latinské názvy
Dnešný druh ríbezľa egrešová (čiže Ribes uva-crispa [v širšom zmysle] alebo staršie Ribes grossularia [v širšom zmysle]) je zložený z pôvodných (čiže Linného) druhov:
 Ribes grossularia [v užšom zmysle], 
 Ribes uva-crispa [v užšom zmysle] a 
 Ribes reclinatum.Linnaeus. Species Platarum...1753, S. 201 

 Ľudové názvy 
Slovenské názvy tejto rastliny sú: ríbezľa obyčajná, egreš obyčajný, staršie: pôľka obyčajnáhttps://botany.cz/cs/ribes-uva-crispa/, staršie alebo dnes mimo taxonómie: egrešMARTINKA, J. Cudzie názvy záhradných rastlín. In: Slovenská reč 1938-39 . Zastarané názvy sú: meruzalka kosmačkaREUSS, G. Května Slovenska. 1853, S. 165, polkaKOVALEVSKÝ, M. Verejná prosba. In: Dom a škola 1890 , srsťka (resp. srstka) a meruzalka.

Ľudové názvy ríbezle egrešovej sú: egreš, agraš, hagraš, agreš, jagraš, jagris, jágriš, egereš, angrešt, angres, pôľka, poľka, polka, polky, pulky, polča, polčiar, pôlčie, pôločka, kosmatka, kosmatky, kosmačka, kosmačky, kozmačka, kozmačky, kosmeja, kocmejda, kostovatky, mochňanka, mochnačka, mochnáśka, muhnačka, mochunka, muchienka, muchenka, muhienga, muhenga, muhinka, muhinga, chminka, chmenka, chmienka, chminga, mravienča, mravienka, mravienga, bicky, bisky, buzačky, bravienka, bravienča, bravienky, bavien, gigadze (gygadze), gigadzi, gigace, gigác, šminky, šmingy; zriedkavo: košmingy, osmingi, potpôľky, lajbry, bubnarky, nádrbelky, morskuo hrozno. Tieto názvy spravidla označujú aj plod rastliny. SMATANA, M. Niektoré názvy ovocných plodov a ich odrôd v slovenských nárečiach (2). In: Kultúra slova 4 2011 .

Výskyt
Vyskytuje sa vo voľnej prírode na územiach Európy, Ázie a Afriky, no vyšľachtené kultivary sa pestujú aj v záhradách. 

Plody 
Kríky ríbezle egrešovej produkujú jedlé plody (nazývané najčastejšie egreš alebo pôľka) v zelenej, žltej alebo červenej farbe podľa odrody a pestujú sa na komerčné a domáce použitie.

 Zloženie 
 100 g egrešov obsahuje v priemere: Interaktive Online-Berechnung der Universität Hohenheim všetky hodnoty (de) kcal  kJ  Voda  Tuk  Sacharidy  Draslík  Vápnik  Horčík  Fosfor  Vitamín C  Vitamín E  Kyselina listová  Karotén 44,0     184              85,7  g   0,2  g     8,5  g  200,0 mg   30,0 mg     15,0 mg    30,0 mg     35,0 mg  0,6 mg    3,0 µg   0,2 mg 

 Galéria 

 Referencie 

 Iné projekty 

 Externé odkazy 
 Info o Ríbezli egrešovej na „Plants For A Future“.

Kategória:Egrešovité
Kategória:Ovocie
Kategória:Ovocné kry
Kategória:Bobule
Kategória:Bobuľoviny
Kategória:Flóra Európy